Anexă la H.C.L. nr. \_\_\_\_\_\_\_\_/\_\_\_\_\_\_\_\_\_2015

**REGULAMENT**

**PRIVIND PRESTAREA DE ACTIVITĂŢI ÎN FOLOSUL COMUNITĂŢII**

**Cap. I. Dispoziţii generale**

Art. 1. Sancţiunea contravenţională a prestătii unei activităţi în folosul comunităţii poate fi aplicată numai de către instanţa de judecată.

Art. 2. Dispoziţiile prezentului Regulament se aplică tuturor contravenienţilor persoane fizice,necondiţionat, pentru care instanşa de judecată a dispus prestarea unei activităţi în folosul comunităţii, ţinând seama de aptitudinile fizice şi psihice, precum şi de nivelul pregătirii profesionale, de la caz la caz.

Art. 3. La stabilirea conţinutului activităţii în folosul comunităţii aplicate de către instanţa de judecată, care urmează a fi prestată de contravenient, se va avea în vedere pregătirea profesională şi starea de sănătate a acestuia, fiind exceptată dprestarea activităţii în locuri cu un grad ridicat de risc în efectuarea activităţii sau care, prin natura lor, pot pricinui suferinţe fizice sau pot produce daune sănătăţii persoanei.

**Cap.II. Domeniile în care se poat presta activităţi în folosul comunităţii.**

Art. 4. Activitatea în folosul comunităţii se poate presta în cadrul primăriei comunei Criciova, în

următoarele domenii :

a) întreţinera locurilor de agrement, pieţelor.

b) activităţi în folosul grădiniţelor, şcolilor, căminelor culturale,

c) întreţinerea aleilor pietonale,

d) efectuarea unor lucrări de amenajare care nu presupun muncă calificată;

e) curăţarea rigololor străzilor;

f) decolmatarea de pâraie, canale , şanţuri, poduri şi podeţe;

g) întreţinerea şi asigurarea curăţeniei în zonele verzi, terenuri de sport, izlaz comunal;

h) văruirea pomilor de pe raza comunei;

i) deszăpezirea drumurilor din comună, a trotuarelor şi accesului instituţiilor din comună.

j) curăţarea de vegetaţie uscată şi resturi menajere a terenurilor aflate în proprietatea

comunei Criciova.

**Cap. III. Executarea sancţiunii contravenţionale a prestării unei activităţi în folosul**

**comunităţii. Drepturi şi obligaţii.**

Art. 5. Prestarea unei activitîţi în folosul comunităţii se dispune de către primar în executarea mandatului emis şi comunicat de instanţa de judecată împreună cu dispozitivul hotărârii.

Art. 6. În executarea mandatului, primarul stabileşte, de îndată, conţinutul activităţii ce urmează să fie prestată de contravenient, condiţiile în care acesta execută sancţiunea, precum şi programul de lucru.

Art. 7. Sancţiunea prestătii unei activităţi în folosul comunităţii se execută după programul de muncă al contravenientului, maximum 3 ore/zi, iar în zilele nelucrătoare 6-8 ore/zi, în condiţiile în care este posibilă supravegherea activităţii contravenientului. În cazul în care contravenientul are posibilitatea să execute sancţiunea în ficare zi din cursul săptămânii, cu asigurarea corespunzătoare a supravegherii activităţii acestuia, durata maximă de lucru nu poate depăşi 8 ore/zi.

Art. 8. Supravegherea executării sancţiunii prestării unei activităţi în folosul comunităţii se asigură de primar, prin persoane împuternicite în acest sens, cu sprijinul poliţiei.

Art. 9. Contravenientul se prezintă în termen de trei zile de la primirea mandatului, la primarul comunei Criciova, pentru luarea în evidenţă şi executarea sancţiunii.

Art. 10. Evidenţa sancţiunilor aplicate şi a executării sancţunilor se asigură de către primar, prin serviciile subordonate.

**Cap. IV. Executarea sancţiunii contravenţionale a prestării unei activităţi în folosul**

**comunităţii în cazul minorului.**

Art. 11. Prestarea de activităţi în folosul comunităţii poate fi efectată şi de către minorii cu vârsta curpinsă între 16 şi 18 ani.

Art. 12. Minorul nu poate fi obligat la prestarea unei activităţi care comportă riscuri sau este susceptibilă să îi afecteze educaţia ori să îi dăuneze sănătăţii sau dezvoltării sale fizice, mentale, spirituale, morale sau sociale. Dispoziţiile art. 6 se aplică în mod corespunzător.

Art. 13. Sancţiunea prestătii unei activităţi în folosul comunităţii se execută după programul de şcolar al contravenientului, maximum 3 ore/zi, iar în zilele nelucrătoare 6 ore/zi, în condiţiile în care este posibilă supravegherea activităţii contravenientului. În cazul în care contravenientul minor are posibilitatea să execute sancţiunea în ficare zi din cursul săptămânii, cu asigurarea corespunzătoare a supravegherii activităţii acestuia, durata maximă de lucru nu poate depăşi 6

ore/zi.

**Cap. V. Dispoziţii finale**

Art. 14. Executarea unei activităţi în folosul comunităţii se efectuează cu respectarea normelor de protecţia muncii.

Art. 15. Dacă până la punerea în executare a mandatului de executare a sancţiunii prestării unei activităţi în folosul comunităţii sau dacă în timpul executării sancţiunii prestării unei activităţi în folosul comunităţii intervine o hotărâre definitivă de condamnare la o pedeapsă privativă de libertate, cu executare, sancţiunea contravenţională nu se mai execută.

Art. 16. Prestarea activităţii în folosul comunităţii se va desfăşura cu respectarea legislaţiei muncii, a legislaţiei privind protecţia muncii şi P.S.I., contravenienţilor li se asigură, după caz echipamente de protecţie.

**Peşedinte de şedinţă, Avizat**

**Sandor Ioan Secretar**

**Gurau Ionela**